My liewe Ma | SARIE
My liewe Ma	deur admin
Ek weet nooit hoe oud Ma is nie. Kyk ek na Ma, lyk Ma vir my so net oor sestig! Baie geluk met Ma se 72ste verjaarsdag. Ek is geseënd om so ’n pragtige ma te hê. Nie net van buite nie, maar ook pragtig van binne. Ma, met ’n hart van goud, het my kinderlewe vir my baie lekker gemaak het. Ek was bevoorreg om die mooiste ma in my klas te hê, ’n persoonlike taxi-bestuurder wat my oral heen vervoer het (al was die taxi partykeer báíe laat), my eie tailor wat vir my die mooiste klere gemaak het, my eie drama-onderwyseres wat die beste was en dan nog my persoonlike sielkundige wat my deur hartseer en blydskap kon bystaan. Ja, die beste mentor ooit wat my geleer het waaroor die lewe regtig gaan.
Ek het dit goed gedink om ’n paar “noodnommers” te stuur wat Ma kan “bel” as die nood druk.
as Ma harsteer is bel Joh. 14 as Ma bekommerd is bel Matt. 6:19-24 as Ma in gevaar verkeer bel Psalm 91 as Ma alleen is bel Psalm 23 as Ma moedeloos is bel Rom. 8:1-31 as Ma vrede wil hê bel Matt. 11:25-30 as Ma depressief voel bel Psalm 27 as Ma se geld min raak bel Psalm 37
Ek weet Ma is bekommerd en moedeloos oor al die kwale en die oudword wat so vinnig nader kom. Ek is baie dankbaar dat Ma so lank vir my gespaar is. Sterkte met die jaar wat voorlê; ek bid vir Ma.Salome van Jaarsveld, Mombasa Subscribe to our newsletter